**PAKKUMUSKUTSE**

Alla sotsiaalteenuste riigihanke piirmäära hange (väikeost)

1. **Üldandmed**

|  |  |  |
| --- | --- | --- |
| 1.1 | Hankija | SotsiaalkindlustusametRegistrikood 70001975Paldiski mnt 80, 15092 Tallinn  |
| 1.2 | Hanke nimetus ja maksumus  | **Täienduskoolitus:** **erivajadusega laps kasuperes**CPV-kood: 80400000-8 Täiskasvanukoolitus ja muud koolitusteenused |
| 1.3 | **Pakkumuste esitamise tähtaeg**  | Hiljemalt **07.06.2024 kell 13.00.** Pärast nimetatud tähtaega esitatud pakkumusi arvesse ei võeta. |
| 1.4 | E-posti aadress pakkumuste esitamiseks ja teabe saamiseks | triin.rusanov@sotsiaalkindlustusamet.ee  |
| 1.5 | Pakkumuse jõusoleku tähtaeg (pakku­muste esitamise tähtajast arvates) | **60 päeva**. Pakkumuse esitamisega loetakse, et pakkumus on jõus vähemalt nimetatud ajavahemikul ning pakkuja ei pea pakkumuse jõusoleku tähtaega pakkumuses eraldi märkima (võib märkida, kui see on eelnimetatust pikem).  |
| 1.6 | Pakkumuskutse lisad  | Lisa 1 – tehniline kirjeldus; Lisa 2 – hankelepingu projekt;Lisa 3 – pakkumuse vorm;Lisa 4 – andmetöötluse leping;Lisa 5 – kinnitatud õppekava. |
| 1.7 | Dokumentide ja andmete loetelu, mille pakkuja esitab pakkumuse koosseisus  | 1. Pakkumuse vorm (lisa 3), mis sisaldab mh koolitaja lühitutvustust, pakkumuse maksumust.
2. Pakkuja esitab koolitaja CV, millest nähtub haridus ja eelnev töökogemus, varasemalt ellu viidud koolituste loetelu ning koolituse teemal koostatud materjalid või asendushoolduse valdkonnaga seotud temaatilised materjalid vms (vabas vormis CV).

Lisaks palume esitada haridust tõendavate dokumentide koopiad. |
| 1.8 | Pakkujale ja pakkumusele kehtestatavad nõuded | Pakkuja peab esitama kõik pakkumuse koosseisus nõutavad andmed ja dokumendid. Nõuded pakkujale:* koolitaja peab omama meditsiini, psühholoogia, sotsiaaltöö, pedagoogika või kasvatusteaduste alast kõrgharidust;
* koolitaja on viimase 2-3 aasta jooksul viinud läbi samaväärseid/teemalisi koolitusi;
* ametialases tegevuses on kokku puutunud asendushoolduse valdkonnaga vähemalt 2 aastat;
* on koostanud antud koolituse teemal materjale/ juhiseid või
* on koostanud ja läbi viinud laste heaolu valdkonda puudutavaid temaatilisi koolitusi, koostanud materjale või osalenud valdkonna arendamises.

**Koolitaja vastavus kõikidele nõuetele peab olema hankijale selgelt nähtuv koolitaja CV-st ja haridust tõendava dokumendi koopiast.** Hankijal on vajadusel õigus kontrollida esitatud andmete õigsust, lepingute täitmist jm. |
| 1.9 | Hindamiskriteeriumid | Pakkumuste hindamise kriteeriumiks on majanduslikult soodsaim pakkumus hindamispunktide alusel (vt p 3.4.). |

1. **Juhised pakkumuse koostamiseks ja esitamiseks**
	1. Töömahtude kontrollimine. Pakkuja kohustub kontrollima pakkumuskutses sätestatud teenuste ja tööde kirjeldust, koguseid ja mahtusid ning koostama pakkumuse arvestusega, et pakkumuse maksumus sisaldaks kõiki töid ja teenuseid (sh vajadusel asju), mis on vajalikud hankelepingu nõuetekohaseks täitmiseks ning pakkumuskutses kirjeldatud eesmärkide saavutamiseks.
	2. Pakkumuse koostamise kulud. Pakkuja kannab kõik pakkumuse ettevalmistamisega ja esitamisega seotud kulud.
	3. Pakkumuskutse kohta täiendava teabe saamine. Pakkumuskutse kohta saab selgitusi ja täiendavat teavet, edastades küsimuse punktis 1.4. märgitud e-posti aadressil. Hankija esitab selgitused pakkumuskutse kohta e-posti teel kõikidele pakkumuskutse saanud isikutele 3 (kolme) tööpäeva jooksul selgitustaotluse saamisest arvates. Hankija ei ole kohustatud vastama selgitustaotlustele, kui selgitustaotluse laekumise ja pakkumuste esitamise tähtpäeva vahele ei jää vähemalt ühte tööpäeva.
	4. Pakkumuse esitamine. Pakkumus tuleb esitada punktis 1.4 märgitud e-posti aadressile. Hankijal on õigus muude kanalite (sh hankija üldise e-posti aadressi) kaudu laekunud pakkumusi mitte arvestada.
	5. Ärisaladus. Kui pakkumus sisaldab ärisaladust, esitab pakkuja teabe selle kohta, millist pakkumuses sisalduvat teavet loeb pakkuja enda ärisaladuseks ning põhjendab teabe ärisaladuseks määramist kooskõlas RHS § 461 lõikega 1. Kui pakkuja ei ole pakkumuses esitanud teavet selle kohta, kas ja milline osa tema pakkumisest on ärisaladus, ei käsitle hankijal pakkumuses sisalduvat teavet ärisaladusena.
2. **Väikeostu menetlus**
	1. Pakkumuste avamine. Pakkumuste avamine ei ole avalik ning pakkumuste avamise kohta protokolli ei koostata.
	2. Läbirääkimised. Hankijal on õigus vajadusel pidada pakkujatega pakkumuste üle läbirääkimisi. Läbirääkimiste pidamine ei ole hankija jaoks kohustuslik ning juhul, kui hankijal pakkumuse osas küsimusi ei teki, võib hankija teha otsuse pakkumuse vastavaks ja edukaks tunnistamise kohta ilma läbirääkimisi pidamata. Kui hankija peab läbirääkimiste pidamist vajalikuks, tagab hankija läbirääkimiste pidamisel pakkujate võrdse kohtlemise ja lähtub järgnevast korrast:
		1. Läbirääkimiste vorm. Hankijal on õigus läbirääkimisi pidada e-posti teel või suuliselt. Suuliste läbirääkimiste korral koostatakse läbirääkimiste kohta protokoll, mille allkirjastavad vähemalt üks hankija esindaja ja vähemalt üks pakkuja esindaja.
		2. Läbirääkimiste sisu. Läbirääkimiste esemeks olevad tingimused määrab hankija, see­juures on läbirääkimisi lubatud pidada nii pakkumuse sisu kui pakkumuse maksumuse üle. Hankijal on õigus loobuda ühest või mitmest pakkumuses kirjeldatud teenusest, tööst või asjast või vähendada nende mahtusid või koguseid, sõltumata põhjusest (näiteks, pakkumuse kogumaksumus ületab hankija eelarvelised võimalused vm põhjused), seejuures ka täielikult loobuda selliste teenuste, tööde või asjade tellimisest või ostmisest või vajadusel tellida sellised teenused, tööd või asjad kolmandatelt isikutelt.
		3. Konfidentsiaalsus. Läbirääkimised on konfidentsiaalsed ning nende sisu ei avaldata teistele pakkujatele ega muudele isikutele, välja arvatud õigusaktides sätestatud juhtudel.
		4. Korrigeeritud pakkumuse esitamine. Läbirääkimiste käigus on hankijal õigus teha pakkujatele ettepanek korrigeeritud pakkumuse esitamiseks. Juhul, kui pakkuja ei esita hankija määratud tähtajaks korrigeeritud pakkumust, loetakse, et kehtib pakkuja poolt esialgselt esitatud pakkumus.
	3. Pakkumuste vastavuse kontroll. Hankija tunnistab pakkumuse vastavaks, kui see vastab pakkumuskutses sätestatud nõuetele või kui selles ei esine sisulisi kõrvalekaldeid pakkumus­kutses sätestatud tingimustest. Hankija lükkab pakkumuse tagasi, kui pakkumus sisuliselt ei vasta pakkumuskutses sätestatud tingimustele:
		1. Hankija lükkab kõik pakkumused tagasi, kui kõigi pakkumuste maksumused ületavad hankija eelarvelisi võimalusi.
		2. Hankija lükkab tagasi pakkumuse, mille maksumus ületab RHS-is sätestatud lihthanke piirmäära või sotsiaal- ja eriteenuste riigihanke piirmäära.
		3. Hankijal on õigus kõrvaldada pakkuja hankemenetlusest ja tunnistada pakkumus mittevastavaks juhul kui pakkuja on esitanud hankijale valeandmeid.
	4. Pakkumuste hindamine. Pakkumuse edukaks tunnistamine. Hankija hindab kõiki vastavaks tunnistatud pakkumusi igas moodulis eraldi. Hankija tunnistab igas moodulis edukaks pakkumuse, mis sai kõige rohkem hindamispunkte majandusliku soodsuse alusel. Kui ühele moodulile esitatakse vaid üks nõuetele vastav pakkumus, võib jätta hindamise läbi viimata.
		1. Hindamiskriteeriumid.

Pakkumuse hindamine majandusliku soodsuse alusel toimub järgmiste kriteeriumide kohaselt vastavalt esitatud osakaaludele:

1. **Koolituse maksumus – kuni 60 punkti**. Madalaima maksumusega pakkumus saab maksimaalsed punktid. Järgmiste pakkumuste hindamispunktid arvutatakse valemiga: madalaim väärtus" / "pakkumuse väärtus" \* "osakaal (60 punkti).
2. **Kvaliteedikriteeriumid** (allolevad nõuded) annavad kokku **40 punkti**:

|  |  |
| --- | --- |
| **Koolitaja on viinud läbi samaväärseid/teemalisi koolitusi** **viimase** **2-3 aasta jooksul** | **Punktid** |
| Vähemalt 3 koolitust | 15 punkti |
| Kogemus on vähemalt 2 koolitust | 5 punkti |
| Kogemus vähemalt 1 koolitus  | 1 punkti |

|  |  |
| --- | --- |
| **Koolitaja on koostanud samaväärse/teemalise koolituse materjale,****juhendmaterjale, õppevahendeid**  | **Punktid** |
| Koolitaja on koostanud vähemalt 2 temaatilise koolituse materjale/juhendeid, on osalenud õppematerjali väljatöötamisel ja loomisel  | 15 punkti |
| Koolitaja on koostanud vähem kui 2 temaatilise koolituse materjale/juhendeid, või osalenud õppematerjali materjali väljatöötamisel ja loomisel | 5 punkti |
| Kogemus puudub | 0 punkti |
| **Koolitaja on osalenud lastekaitse valdkonna juhendite loomisel,****materjalide väljatöötamisel (sh kirjutanud artikleid, uurimusi,** **ekspertarvamusi jms) või osalenud valdkonna arendamises** | **Punktid** |
| Koolitaja on osalenud vähemalt 2 valdkondliku juhendi väljatöötamisel ja loomisel, kirjutanud artikleid vms. | 10 |
| Koolitaja on osalenud vähem kui 2 valdkondliku juhendi väljatöötamisel ja loomisel, kirjutanud artikleid vms. | 5 |
| Kogemus puudub | 0 |

* 1. Pakkujate teavitamine. Hankija teavitab pakkujaid hanke tulemustest kolme (3) tööpäeva jooksul vastava otsuse tegemisest arvates, RHS § 47 sätestatud korras.